CELEX: 62012TN0168
Language: hu
Date: 2012-04-13 00:00:00
Title: T-168/12. sz. ügy: 2012. április 13-án benyújtott kereset — Georgias és társai kontra Tanács és Bizottság

9.6.2012   
            
            
               HU
            
            
               Az Európai Unió Hivatalos Lapja
            
            
               C 165/33
            
         2012. április 13-án benyújtott kereset — Georgias és társai kontra Tanács és Bizottság
   (T-168/12. sz. ügy)
   2012/C 165/55
   Az eljárás nyelve: angol
   
      Felek
   
   
      Felperesek: Aguy Clement Georgias (Harare, Zimbabwe); Trinity Engineering (Private) Ltd (Harare); és Georgiadis Trucking (Private) Ltd (Harare) (képviselők: M. Robson és E. Goulder solicitorok, H. Mercer barrister)
   
      Alperesek: Európai Bizottság és az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               kötelezze az Európai Uniót valamint a Bizottságot és/vagy a Tanácsot a Zimbabwe elleni bizonyos korlátozó intézkedések alkalmazásából eredő kár megtérítésére a felpereseknek az EUMSZ 268. cikk és az EUMSZ 340. cikk második bekezdése alapján a következő összegekkel vagy a Bíróság által meghatározott más összeggel történő ellentételezésével:
               
                           i.
                        
                        
                           469 520,24 euró (EUR) vagy azzal egyenértékű összeg a Trinity javára;
                        
                     
                           ii.
                        
                        
                           5 627 020 euró (EUR) vagy azzal egyenértékű összeg a Georgiadis javára;
                        
                     
                           iii.
                        
                        
                           374 986,57 euró (EUR) vagy azzal egyenértékű összeg Georgias szenátor javára;
                        
                     
                           iv.
                        
                        
                           a Bíróság által megfelelőnek ítélt egyéb összeg Georgias szenátor által hivatkozott nem vagyoni kár megtérítésére;
                        
                     
                           v.
                        
                        
                           a fent említett összegek 8 % os átalánykamata vagy a Bíróság által megítélhető egyéb mérték;
                        
                     
         
               —
            
            
               rendeljen el vizsgálatot a felperesek által szenvedett kár mértékének meghatározására annyiban és amennyiben a Bíróság ezt szükségesnek találja;
            
         
               —
            
            
               kötelezze a Bizottságot és/vagy a Tanácsot a felperesek jelen eljárásban felmerült költségei megfizetésére.
            
         
      Jogalapok és fontosabb érvek
   
   Keresetük alátámasztása érdekében, amely keresettel az EU szerződésen kívüli felelősségéből eredő károk megtérítését kérik, a felperesek két jogalapra hivatkoznak.
   
               1.
            
            
               Az első jogalap azon alapul, hogy
               
                           —
                        
                        
                           az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról szóló, 2007. április 16-i 412/2007/EK bizottsági rendelet (HL L 101., 6. o.) elfogadásával a következő jogellenes magatartásokat tanúsították:
                           
                                       i.
                                    
                                    
                                       a tények értékelésében való nyilvánvaló tévedés, összekapcsolódva a védelemhez való jog és a hatékony bírósági jogorvoslathoz való jog megsértésével;
                                    
                                 
                                       ii.
                                    
                                    
                                       hatáskörrel való visszaélés;
                                    
                                 
                                       iii.
                                    
                                    
                                       a védelemhez való jog megsértése a pénzeszközök befagyasztására vonatkozó intézkedések megújítása tekintetében.
                                    
                                 
                     
         
               2.
            
            
               A második jogalap azon alapul, hogy
               
                           —
                        
                        
                           a keletkezett károk a következőket foglalják magukban:
                           
                                       i.
                                    
                                    
                                       az EU-ban gazdasági tevékenységet kifejtő valamennyi érintett személy konkrét üzleti lehetőségeinek elvesztése a pénzeszközök befagyasztására vonatkozó intézkedések extraterritoriális hatályán keresztül;
                                    
                                 
                                       ii.
                                    
                                    
                                       gazdasági tevékenysége EU ban történő esetleges elvesztése miatti stresszes állapot;
                                    
                                 
                                       iii.
                                    
                                    
                                       2007 májusában az említett rendelet Georgias szenátor vonatkozásában történő alkalmazásából, valamint annak meghosszabbításából eredő veszteségek, amelyek vagyoni és nem vagyoni károkhoz vezettek, amelyek következménye a szenátornak az EU területéről való kiutasítása és pénzeszközei befagyasztása volt.